
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 194
din 27 noiembrie 2014
privind aprobarea prelungirii contractului pentru linia de credit contractată de către 
S.C. Apă Termic Transport S.A. Sighişoara, în valoare de 300.000 lei

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24361/10.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare; 

Ţinând cont de solicitarea S.C. Apă Termic Transport S.A. Sighişoara cu nr. 2224/10.11.2014, înregistrată la Municipiul Sighişoara cu nr. 24360/10.11.2014, cu privire la necesitatea prelungirii contractului pentru o linie de credit, contract încheiat de S.C. Apă Termic Transport S.A. cu Banca Română de Dezvoltare – Group Societe Generale Sighişoara, aprobat de Consiliul Local Sighişoara şi prelungit pentru anul 2014 prin Hotărârea Consiliului Local Sighişoara nr. 170/31.10.2013; 

Văzând faptul că, pentru anul 2015, S.C. Apă Termic Transport S.A. Sighişoara solicită aprobarea prelungirii contractului cu Banca Română de Dezvoltare – Group Societe Generale pentru linia de credit contractată de societate, în valoare de 300.000 lei;

Având în vedere faptul că, actualul contract pentru linia de credit expiră în luna ianuarie 2015;

Având în vedere prevederile Hotărârii Consiliului Local Sighişoara nr. 9/1998 privind înfiinţarea S.C. Apă Termic Transport S.A. Sighişoara;

Luând în considerare şi prevederile art. 8 alin. 3 lit. g) din Legea nr. 51/2006, legea serviciilor comunitare de utilităţi publice, republicată, cu modificările şi completările ulterioare;

Văzând Raportul de specialitate al S.C. Apă Termic Transport S.A. Sighişoara, înregistrat cu nr. 24360/10.11.2014, prin care se propune şi se justifică aprobarea prelungirii contractului pentru linia de credit contractată de către S.C. Apă Termic Transport S.A. Sighişoara la Banca Romană de Dezvoltare – Group Societe Generale, în valoare de 300.000 lei, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. 3 lit. c), alin. 4 lit. b), alin. 6 lit. a) pct. 14 si 16, alin. 9, art. 45 alin. 2 lit. b) şi a art. 115 alin. 1 lit. b) din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1.
Se aprobă prelungirea contractului de credit încheiat de către S.C. Apă Termic Transport S.A. Sighişoara cu Banca Română de Dezvoltare – Group Societe Generale, în valoare de 300.000 lei.
Art. 2. Se aprobă garantarea liniei de credit contractată, în valoare de 300.000 lei, cu bunurile imobile din patrimoniul S.C. Apă Termic Transport S.A. Sighişoara, situate în comuna Albeşti, str. Calea Baraţilor nr. 5-7, înscrise în C.F. cu nr. 4288 – Albeşti, nr. cadastral 842.
Art. 3. Se împuterniceşte domnul Oprea Mircea Ţonu, director al S.C. Apă Termic Transport S.A. Sighişoara şi domnul Ferezan Claudiu-Aurelian, director economic al S.C. Apă Termic Transport S.A. Sighişoara să semneze contractele pentru linia de credit şi pentru ipotecă. 
Art. 4. Cu ducerea la îndeplinire a prevederilor prezentei hotărâri se încredintează directorul S.C. Apă Termic Transport S.A. Sighişoara şi directorul economic al acestei societăţi.
Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţa publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. S.C. Apă Termic Transport S.A.
  9 ex. 
A.B./G.V.
